
	Jautājums
	Atbilde

	Pasūtītājs ir sniedzis skaidrojumu Nr. 13 par iesniedzamajiem dokumentiem attiecībā uz speciālistiem, kas nav pretendenta darbinieki, nosakot, ka šādā gadījumā “…jāiesniedz informācija par personu, uz kuras iespējām pretendents balstās un ir jāpierāda, ka viņa rīcībā būs nepieciešamie resursi, iesniedzot šīs personas apliecinājumu vai vienošanos par sadarbību iepirkuma līguma izpildē”.
Vēršam uzmanību, ka šāda prasība nepamatoti ierobežo pretendentu brīvību piesaistīt speciālistus, kas, piemēram, vēlas noslēgt darba līgumu tikai gadījumā, ja pretendents noslēgs iepirkuma līgumu, turklāt Pasūtītājs jau ir noteicis, ka speciālistiem ir jāiesniedz apliecinājums par viņu gatavību iesaistīties līguma izpildē konkrētajā lomā, tātad par resursa pieejamību Pasūtītājs jau ir pārliecinājies. Var pastāvēt dažādas situācijas – speciālists šobrīd vispār nav nodarbināts, t.i., nav uzņēmuma, kas varētu iesniegt attiecīgo apliecinājumu un iesaistīties līguma izpildē, vai arī speciālista darba devējs netiks iesaistīts iepirkuma līguma izpildē un uz iepirkuma līguma izpildes laiku speciālists noslēgs darba līguma ar pretendentu. 
Lūdzam Pasūtītāju grozīt atbildi Skaidrojumā Nr. 13, papildinot to ar skaidrojumu, ka informācija par personu, uz kuras iespējām pretendents balstās un pierādījumi ir iesniedzami tikai gadījumā, ja attiecīgā speciālista esošais darba devējs tiks iesaistīts līguma izpildē.
	Gadījumā, ja piedāvājuma iesniegšanas laikā pretendenta norādītā speciālista darba devējs ir cita persona nevis pretendents, bet esošais darba devējs netiks iesaistīts līguma izpildē, pretendentam ar attiecīgo speciālistu parakstot darba līgumu vai uzņēmuma līgumu iepirkuma rezultātā slēdzamā līguma izpildei, piedāvājumā ietver atbilstošu informāciju un/vai pievieno apliecinājumu, ka norādītās tiesiskās attiecības tiks nodibinātas iepirkuma līguma slēgšanas gadījumā.

Iepirkuma komisija vērš uzmanību, ka atbilstoši Sabiedrisko pakalpojumu sniedzēju iepirkumu likuma 52.panta ceturtajai daļai, balstīšanās uz cita iespējām tiek piemērota tikai tad, ja tas ir nepieciešams konkrētā iepirkuma līguma izpildei un Iepirkuma nolikuma 6.2.26.punktā noteikts, ka pretendents norāda speciālistus, kas piedalīsies iepirkuma rezultātā slēdzamā iepirkuma līguma izpildē.
Ņemot vērā minēto, iesniedzot piedāvājumu, norāda Tiesisko attiecību veidu (iepirkuma nolikuma 4.pielikuma 10.veidlapa), kāds būs iepirkuma līguma izpildes posmā.

	Lai sagatavotu kvalitatīvu piedāvājumu konkursam nepieciešams vairāk laika, sakarā ar gaidāmajiem svētkiem aprīlī. Svētku dienas kavē piedāvājuma sagatavošanu ne tikai Ieinteresētajiem piegādātājiem, bet arī iekārtu un būvizstrādājumu piegādātājiem, līdz ar to piedāvājuma sagatavošanai ir nepieciešams ilgāks laiks. Sakarā ar to, lūdzam izvērtēt un pagarināt piedāvājuma paredzēto iesniegšanas termiņu vismaz līdz 2025.gada 21. maijam

	Piedāvājumu iesniegšanas termiņš tiks pagarināts līdz 2025.gadam 21.maijam, veicot grozījumus Elektronisko iepirkumu sistēmā (EIS) e-konkursu apakšsistēmā šī iepirkuma datos.



